CELEX: 32018D0111(01)
Language: lt
Date: 2018-01-10 00:00:00
Title: 2018 m. sausio 10 d. Komisijos įgyvendinimo sprendimas dėl Europos Parlamento ir Tarybos reglamento (ES) Nr. 1308/2013 94 straipsnio 1 dalies d punkte nurodyto bendrojo dokumento ir nuorodos į paskelbtą vyno sektoriaus produkto specifikaciją paskelbimo Europos Sąjungos oficialiajame leidinyje (Cairanne (SKVN))

11.1.2018   
            
            
               LT
            
            
               Europos Sąjungos oficialusis leidinys
            
            
               C 8/5
            
         KOMISIJOS ĮGYVENDINIMO SPRENDIMAS
   2018 m. sausio 10 d.
   dėl Europos Parlamento ir Tarybos reglamento (ES) Nr. 1308/2013 94 straipsnio 1 dalies d punkte nurodyto bendrojo dokumento ir nuorodos į paskelbtą vyno sektoriaus produkto specifikaciją paskelbimo Europos Sąjungos oficialiajame leidinyje
   
   (Cairanne (SKVN))
   (2018/C 8/03)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 97 straipsnio 3 dalį,
   kadangi:
   
               (1)
            
            
               pagal Reglamento (ES) Nr. 1308/2013 II dalies II antraštinės dalies I skyriaus 2 skirsnį Prancūzija pateikė paraišką dėl pavadinimo „Cairanne“ apsaugos;
            
         
               (2)
            
            
               remdamasi Reglamento (ES) Nr. 1308/2013 97 straipsnio 2 dalimi, Komisija šią paraišką išnagrinėjo ir nustatė, kad to reglamento 93–96 straipsniuose, 97 straipsnio 1 dalyje ir 100–102 straipsniuose nustatytos sąlygos įvykdytos;
            
         
               (3)
            
            
               siekiant suteikti galimybę pagal Reglamento (ES) Nr. 1308/2013 98 straipsnį pateikti prieštaravimo pareiškimą, Europos Sąjungos oficialiajame leidinyje reikia paskelbti minėto reglamento 94 straipsnio 1 dalies d punkte nurodytą bendrąjį dokumentą ir nuorodą į specifikaciją, paskelbtą taikant nacionalinę paraiškos dėl pavadinimo „Cairanne“ apsaugos nagrinėjimo procedūrą,
            
         NUSPRENDĖ:
   Vienintelis straipsnis
   Pagal Reglamento (ES) Nr. 1308/2013 94 straipsnio 1 dalies d punktą parengtas bendrasis dokumentas ir nuoroda į paskelbtą produkto „Cairanne“ (SKVN) specifikaciją pateikiami šio sprendimo priede.
   Remiantis Reglamento (ES) Nr. 1308/2013 98 straipsniu, per du mėnesius nuo šio sprendimo paskelbimo Europos Sąjungos oficialiajame leidinyje dienos galima paprieštarauti šio straipsnio pirmoje pastraipoje nurodyto pavadinimo apsaugai.
   
      Priimta Briuselyje 2018 m. sausio 10 d.
      
         
            Komisijos vardu
         
         Phil HOGAN
         
            Komisijos narys
         
      
   
   
      (1)  OL L 347, 2013 12 20, p. 671.
   
      PRIEDAS
      BENDRASIS DOKUMENTAS
      
         „CAIRANNE“
      
      
         PDO-FR-02175
      
      Paraiškos pateikimo data 2016 7 13
      1.   Registruotinas (-i) pavadinimas (-ai)
      
      „Cairanne“
      2.   Geografinės nuorodos tipas
      
      SKVN – saugoma kilmės vietos nuoroda
      3.   Vynuogių produktų kategorijos
      
      
               
                  1.
               
               
                  Vynas
               
            4.   Vyno (-ų) aprašymas
      
      
         Raudonieji vynai
      
      Stiprūs ir sodrios spalvos raudonieji vynai, pagaminti daugiausia iš grenache noir veislės vynuogių, sumaišytų su syrah ir mourvèdre veislių vynuogėmis. Jiems būdingi uogų ir gėlių aromatai. Ragaujant vyrauja taninų švelnumas ir subtilumas, dėl to galutinis skonis yra subtilus ir daugialypis.
      Šių vynų minimali natūrali alkoholio koncentracija tūrio procentais yra 12,5 %.
      Išpilstymo etapu:
      
                  —
               
               
                  obuolių rūgšties kiekis yra lygus 0,40 g/l ar mažesnis,
               
            
                  —
               
               
                  fermentuojamo cukraus kiekis ≤ 3g/l, jei natūrali alkoholio koncentracija tūrio procentais ≤ 14 %,
               
            
                  —
               
               
                  fermentuojamo cukraus kiekis ≤ 4 g/l, jei natūrali alkoholio koncentracija tūrio procentais > 14 %,
               
            
                  —
               
               
                  spalvos intensyvumas (OT (optinis tankis) 420 nm + OT 520 nm + OT 620 nm) ≥ 5,
               
            
                  —
               
               
                  iš viso polifenolių (OT 280nm) ≥ 45.
               
            Kiti kriterijai atitinka ES teisės aktuose nustatytus reikalavimus.
      
         Bendrosios analitinės savybės
      
      
                  Didžiausia bendra alkoholio koncentracija (tūrio %)
               
               
                  14
               
            
                  Didžiausias lakiųjų rūgščių kiekis (miliekvivalentais viename litre)
               
               
                  16,33 
               
            
                  Didžiausias bendras sieros dioksido kiekis (miligramais viename litre)
               
               
                  100
               
            
         Baltieji vynai
      
      Baltieji vynai daugiausia gaminami iš clairette, grenache blanc ir roussanne veislių vynuogių. Jiems būdingas gėlių aromatas ir mineralų bei vaisių skonis.
      Šių vynų minimali natūrali alkoholio koncentracija tūrio procentais yra 12 %.
      Kiti kriterijai atitinka ES teisės aktuose nustatytus reikalavimus.
      
         Bendrosios analitinės savybės
      
      
                  Didžiausia bendra alkoholio koncentracija (tūrio %)
               
               
                  13,5 
               
            
                  Didžiausias lakiųjų rūgščių kiekis (miliekvivalentais viename litre)
               
               
                  16,33 
               
            
                  Didžiausias bendras sieros dioksido kiekis (miligramais viename litre)
               
               
                  150
               
            5.   Vyno gamybos metodai
      
      a.   
            Pagrindiniai vynininkystės metodai
         
      
      
         Vynuogyno priežiūra
      
      Auginimo praktika
      —   Sodinimo tankumas
      Atstumas tarp eilių – 2,40 m ar mažesnis.
      Kiekvienam sodiniui skirtas maksimalus plotas – 2,50 kv. m. Šis plotas apskaičiuojamas atstumą tarp vynmedžių eilių padauginant iš atstumo tarp toje pačioje eilėje augančių sodinių.
      Atstumas tarp augalų toje pačioje eilėje yra 0,80–1,25 m.
      —   Genėjimo taisyklės
      Vynmedžiai genimi, kad išliktų žemi (Gobelet arba Cordon de Royat metodai) ir su ne daugiau kaip 6 pumpurais ant kiekvieno vynuogienojaus; ant kiekvienos ataugos būna ne daugiau kaip 2 pumpurai.
      
                  —
               
               
                  Draudžiama apkloti plastikine plėvele.
               
            
                  —
               
               
                  Draudžiama cheminiu būdu apdoroti kamieną ir cheminiu būdu sklypuose naikinti piktžoles.
               
            
                  —
               
               
                  Tarp eilių ir sklypo pakraščiuose draudžiama naudoti herbicidus, kuriais naikinamos vos sudygusios piktžolės.
               
            
                  —
               
               
                  Draudžiama naudoti pramonines dumblo nuotėkas ir šviežią mėšlą.
               
            
                  —
               
               
                  SKVN žymimo produkto auginimo sklypuose draudžiama daryti reikšmingus reljefo ir dirvožemio pakeitimus.
               
            
                  —
               
               
                  Vynuogyną leidžiama laistyti.
               
            
         Vynininkystės metodai
      
      Specifinis vynininkystės metodas
      
                  —
               
               
                  Vynuogių derlius nuimamas rankomis. Vynuogių augintojai nustatė, kad derlių būtina rūšiuoti – taip pašalinamos pažeistos ir nepakankamai prinokusios uogos. Uogoms būdingas minimalus 207 g/l misos cukraus kiekis raudonos spalvos vynuogių veislių atveju (išskyrus grenache noir veislę – 216 g/l) ir 196 g/l baltos spalvos vynuogių veislių atveju.
               
            
                  —
               
               
                  Raudonųjų vynų minimali natūrali alkoholio koncentracija tūrio procentais yra 12,5 %.
               
            
                  —
               
               
                  Baltųjų vynų minimali natūrali alkoholio koncentracija tūrio procentais yra 12 %.
               
            
                  —
               
               
                  Draudžiama naudoti nuolatinius presus.
               
            
                  —
               
               
                  Produktą draudžiama termiškai apdoroti aukštesnėje nei 40 °C temperatūroje.
               
            
                  —
               
               
                  Draudžiama naudoti medžio skiedras.
               
            b.   
            Didžiausias gamybos kiekis
         
      
      
         Raudonieji vynai
      
      40 hl iš vieno hektaro
      
         Baltieji vynai
      
      42 hl iš vieno hektaro
      6.   Nustatyta vietovė
      
      Vynuogių derlius nuimamas, vyndaryste užsiimama, o vynai gaminami ir brandinami Vokliūzo departamento Kerano komunoje. Nustatytos vietovės plotas – 2 042 ha.
      7.   Pagrindinės vyninių vynuogių veislės
      
      
                   
               
               
                  
                     Grenache N
                  
               
            
                   
               
               
                  
                     Grenache blanc B
                  
               
            
                   
               
               
                  
                     Clairette B
                  
               
            
                   
               
               
                  
                     Mourvèdre N
                  
               
            
                   
               
               
                  
                     Syrah N
                  
               
            
                   
               
               
                  
                     Roussanne B
                  
               
            8.   Ryšys (-iai) su geografine vietove
      
      Pietuose prigludusi prie kalvų masyvo, skiriančio Ego (vakaruose) ir Uvezo (rytuose) slėnius, geografinė vietovė apima vienintelę Vokliūzo departamento Kerano komuną Prancūzijos pietryčiuose.
      Bendra auginimo vietovės padėtis yra optimali, aukščiausia jos vieta siekia 335 metrus, aukštumos palaipsniui mažėja ir pereina į plačią lygumą. Dėl reljefo vynuogynai iš dalies apsaugomi nuo mistralio – vyraujančio šiaurės–šiaurės vakarų vėjo, pučiančio maždaug 165 dienų per metus. Klimatas Viduržemio jūros, vidutinė metinė temperatūra – nuo 14 °C iki 14,5 °C, vidutinis metinis kritulių kiekis – 720 mm, daugiausia rudenį ir pavasarį. Tokios klimato sąlygos yra palankios auginamų veislių vynuogėms.
      Pagal dirvos savybes ir jų ryšį su topografija buvo nustatyta auginimo teritorija. Atrinkti tik sektoriai, sklypai, ar net sklypų dalys, labiausiai tinkančios vynuogėms subręsti ir Cairanne savybėms atsiskleisti. Visa tai reiškia optimalią augalo ir jo produkcijos priežiūrą. Vynų su saugoma kilmės vietos nuoroda „Cairanne“ derlius iš hektaro yra mažesnis, o minimali natūrali alkoholio koncentracija – didesnė nei vynų su saugoma kilmės vietos nuoroda „Côtes du Rhône Villages“. Padidinta naudojamų vynuogių veislių sąraše esančios Grenache veislės dalis (ne mažiau kaip 50 %, palyginti su 40 % saugomos kilmės vietos nuorodos „Côtes du Rhône Villages“ atveju). Derliaus nuėmimas rankomis ir rūšiavimas taip pat yra SKVN „Cairanne“ skiriamieji bruožai, siekiant kuo geriau apsaugoti vynuogių organoleptines savybes. Taip buvo sudarytos palankios sąlygos pagaminti vynus, pasižyminčius minimaliomis reikalaujamomis analitinėmis savybėmis bei aukščiau aprašytomis sodriomis ir švelniomis organoleptinėmis savybėmis.
      Kerano komuna patenka į saugomos kilmės vietos nuorodos „Côtes du Rhône“, pripažintos 1937 m. lapkričio 19 d. dekretu, geografinę vietovę.
      Kerano komunoje pagamintų vynų originalumas nuo 1953 m. pripažįstamas kaip papildomas geografinės kilmės vietos nuorodos „Côtes du Rhône“ pavadinimas, o nuo 1999 m. – kaip papildomas geografinės kilmės vietos nuorodos „Côtes du Rhône Villages“ pavadinimas. Kerano vynai yra raudonieji ir baltieji, neputojantys ir sausi.
      Stiprūs ir sodrios spalvos raudonieji vynai, pagaminti daugiausia iš grenache noir veislės vynuogių, sumaišytų su syrah ir mourvèdre veislių vynuogėmis (šios veislės gerai prisitaikiusios prie saulėto ir sauso klimato). Jiems būdingi uogų ir gėlių aromatai. Ragaujant vyrauja taninų švelnumas ir subtilumas, dėl to galutinis skonis yra subtilus ir daugialypis.
      Baltieji vynai daugiausia gaminami iš clairette, grenache blanc ir roussanne veislių vynuogių. Jiems būdingas gėlių aromatas ir mineralų bei vaisių skonis; mineralai jaučiami dėl stipriai klintinio dirvožemio.
      2013 m. Kerano vynuogynų plotas sudarė daugiau kaip 1 000 hektarų, o 80 % vyno parduodama išpilstyto į butelius.
      Dėl Viduržemio jūros klimato, kuriam būdingas didelis saulėtumas, ir daugiausia į pietus orientuotų sklypų užtikrinama optimali uogų branda ir cukraus koncentracija jose; vynai būna daugialypio aromato ir švelnesni.
      Be to, dėl sauso klimato, kurį dar labiau išryškina mistralis, nuskintos vynuogės būna sveikos, jose susikaupia daug polifenolių. Tokiu atveju dėl reikalavimo rūšiuoti derlių atrenkant tik geriausias uogas misoje būna daug cukraus ir išsaugomas uogų aromatas.
      Bendra istorija, praktinė patirtis ir bendri užmojai nulėmė išskirtines Ego ir Uvezo slėniuose gaminamų vynų savybes.. Šiuos veiksnius jungia ilgaamžė vynuogių augintojų kaimo ir jo gyventojų istorija. Kažkada Kerano vynuogių augintojai pastebėjo: „Keranas (Cairanne) yra ir kaimo, ir vyno pavadinimas – kiek tik atmintis siekia, jie visuomet buvo painiojami.“
      9.   Kitos pagrindinės sąlygos
      
      
         
            Arčiausiai esanti vietovė
         
      
      
         Teisinis pagrindas
      
      Nacionalinės teisės aktai
      
         Papildomų reikalavimų rūšis
      
      Su gamyba nustatytoje geografinėje vietovėje susijusi nukrypti leidžianti nuostata
      
         Sąlygos aprašymas
      
      Arčiausiai esanti vietovė, kuriai taikoma su vyndaryste, vyno gamyba ir brandinimu susijusi nukrypti leidžianti nuostata, apima šias komunas:
      
                  —
               
               
                  Dromo departamente: Mirabel-aux-Baronnies, Rochegude, Tulette.
                  
               
            
                  —
               
               
                  Vokliūzo departamente: Buisson, Camaret-sur-Aigues, Châteauneuf-du-Pape, Courthézon, Jonquières, Gigondas, Lagarde-Paréol, Mornas, Orange, Rasteau, Roaix, Sablet, Sainte-Cécile-les-Vignes, Saint-Roman-de-Malegarde, Séguret, Sérignan-du-Comtat, Travaillan, Uchaux, Vacqueyras, Vaison-la-Romaine, Villedieu, Violès, Visan.
                  
               
            
         
            Stambesnė geografinė vietovė
         
      
      
         Teisinis pagrindas
      
      Nacionalinės teisės aktai
      
         Papildomų reikalavimų rūšis
      
      Papildomos nuostatos dėl ženklinimo
      
         Sąlygos aprašymas
      
      Vynų, kuriems suteikta saugoma geografinė nuoroda, etiketėse galima nurodyti stambesnę geografinę vietovę „Cru des Côtes du Rhône“.
      
         
            Mažesnė geografinė vietovė
         
      
      
         Teisinis pagrindas
      
      Nacionalinės teisės aktai
      
         Papildomų reikalavimų rūšis
      
      Papildomos nuostatos dėl ženklinimo
      
         Sąlygos aprašymas
      
      Vynų, kuriems suteikta saugoma geografinė nuoroda, etiketėse galima nurodyti mažesnę geografinę vietovę, jei:
      
                  —
               
               
                  ji yra įtraukta į kadastrą,
               
            
                  —
               
               
                  ji minima derliaus deklaracijoje.
               
            
         Nuoroda į paskelbtą specifikaciją
      
      https://info.agriculture.gouv.fr/gedei/site/bo-agri/document_administratif-25a5999e-1720-472a-bb4b-65e29f4f2adc